b'\n_START_ARTICLE_\nDong Biwu\n_START_SECTION_\nBiografija\n_START_PARAGRAPH_\nDong Biwu gim\xc4\x97 Huangango mieste, Hub\xc4\x97juje. 1911\xc2\xa0m. dalyvavo Sinhai revoliucijoje bei du kartus i\xc5\xa1vykdavo studijuoti \xc4\xaf Japonij\xc4\x85. 1921\xc2\xa0m. Dong dalyvavo 1-ajame Kinijos komunist\xc5\xb3 partijos Kongrese kaip Uhano atstovas. Mao Dzedunas ir Dong Biwu buvo vieninteliai vyrai, kurie dalyvavo tiek 1-ajame Partijos Kongrese, tiek Kinijos Liaudies Respublikos steigime Tiananmeno aik\xc5\xa1t\xc4\x97je 1949 metais._NEWLINE_Nuo 1959\xc2\xa0m. iki 1975\xc2\xa0m. kartu su Song Qingling, Dong Biwu buvo Kinijos Liaudies Respublikos pirmininko pavaduotoju. Po to, ir v\xc4\x97l kartu su Song Qingling nuo 1968\xc2\xa0m. iki 1972\xc2\xa0m. jie vykd\xc4\x97 Kinijos Liaudies Respublikos prezidento pareigas. Ta\xc4\x8diau 1975\xc2\xa0m. prezidento pareigos buvo panaikintos ir Nacionalinio Liaudies Kongreso Nuolatinio Komiteto Pirmininkas\xc2\xa0\xe2\x80\x93 Zhu De\xc2\xa0\xe2\x80\x93 tapo formaliuoju valstyb\xc4\x97s vadovu. Dong buvo i\xc5\xa1rinktas Nacionalinio Liaudies Kongreso Nuolatinio Komiteto Pirmininko pavaduotoju._NEWLINE_1945\xe2\x80\x931975\xc2\xa0m. Dong buvo Kinijos komunist\xc5\xb3 partijos Politbiuro narys. Be to, 1973\xc2\xa0m. jis buvo i\xc5\xa1rinktas vienu i\xc5\xa1 devyni\xc5\xb3 Politbiuro nuolatinio komiteto nari\xc5\xb3 10-ojo Komunist\xc5\xb3 partijos Kongreso metu. Dong Biwu mir\xc4\x97 metais anks\xc4\x8diau nei Mao bei keletas kit\xc5\xb3 svarbi\xc5\xb3 politik\xc5\xb3, toki\xc5\xb3 kaip Zhou Enlai ir Zhu De._NEWLINE_1991\xc2\xa0m. Uhano centrin\xc4\x97je aik\xc5\xa1t\xc4\x97je Dongui buvo pastatytas paminklas. O Hub\xc4\x97jaus provinciniame muziejuje galima pamatyti Dongo asmenini\xc5\xb3 daikt\xc5\xb3 kolekcij\xc4\x85.'